**Z A P I S N I K**

sa 20. sjednice Općinskog vijeća Općine Peteranec održane dana 26. veljače 2016. godine u prostorijama Općinske vijećnice u Peterancu, Matije Gupca 13, s početkom u 18,30 sati.

Sjednica je sazvana sazivom: KLASA: 021-05/13-01/02

URBROJ: 2137/12-16-20

od 22. veljače 2016.

PRISUTNI:

1. Mario Gaži, predsjednik Općinskog vijeća,
2. Željko Njerš, potpredsjednik Općinskog vijeća,
3. Brigita Benjak, članica Općinskog vijeća,
4. Branislav Blažek, član Općinskog vijeća,
5. Zlatko Blažek, član Općinskog vijeća,
6. Danijel Čižmešija, član Općinskog vijeća,
7. Branko Korošec, član Općinskog vijeća,
8. Damir Jakupec, član Općinskog vijeća,
9. Valentina Majdak, članica Općinskog vijeća,
10. Siniša Rabar, član Općinskog vijeća,
11. Katarina Ugrenović, članica Općinskog vijeća.

OSTALI PRISUTNI:

1. Krešimir Matijašić, općinski načelnik,

2. Milica Lukačinec, zamjenica općinskog načelnika,

1. Milica Pakasin,
2. Mirjana Balog, zapisničarka

NIJE PRISUTAN:

* 1. Željko Špoljar, član Općinskog vijeća
  2. Darinka Cmrk, članica Općinskog vijeća

Predsjednik pozdravlja prisutne i utvrđuje da sjednici prisustvuje većina članova Općinskog vijeća.

Predsjednik daje na usvajanje zapisnik sa prošle sjednice Općinskog vijeća.

Budući da nema primjedbi na zapisnik predsjednik daje na glasanje zapisnik te konstatira da je isti jednoglasno usvojen sa 11 glasova ZA, 0 glasova PROTIV i 0 glasova SUZDRŽANIH.

Predsjednik čita sljedeći

**DNEVNI RED:**

1. Izvješće o radu komunalnog redara Općine Peteranec za razdoblje od 1. srpnja do 31. prosinca 2015. godine – donošenje Zaključka po razmatranju,
2. Izvješće o provedbi Plana gospodarenja otpadom Općine Peteranec u 2015. godini – donošenje Zaključka po razmatranju,
3. Izvješće o lokacijama i količinama odbačenog otpada te troškovima uklanjanja odbačenog otpada u 2015. godini,
4. Donošenje Odluke o provedbi posebnih mjera sprečavanja odbacivanja otpada na području Općine Peteranec,
5. Izvješće o radu Općinskog načelnika Općine Peteranec za razdoblje od 1. srpnja do 31. prosinca 2015. godine – donošenje Zaključka po razmatranju,
6. Izvješće o obavljenoj reviziji upravljanje i raspolaganje nekretninama jedinica lokalne i područne (regionalne) samouprave na području Koprivničko-križevačke županije – Općine Peteranec – donošenje Zaključka po razmatranju,
7. Donošenje Izmjena i dopuna Programa za održavanje komunalne infrastrukture na području Općine Peteranec u 2016. godini,
8. Donošenje Rješenja o imenovanju predsjednika/ice Odbora za prosvjetu, kulturu i sport,
9. Donošenje Provedbenog plana obvezatne preventivne deratizacije i dezinsekcije na području Općine Peteranec u 2016. godini,
10. Donošenje Odluke o preventivnoj i obveznoj preventivnoj dezinfekciji, dezinsekciji i deratizaciji na području Općine Peteranec,
11. Donošenje Odluke o plaći i drugim materijalnim pravima općinskog načelnika i zamjenika općinskog načelnika Općine Peteranec,
12. Donošenje Odluke o ukidanju svojstva javnog dobra – putevi i Rješenja o brisovnom očitovanju za javna dobra-putovi – biciklistička staza - javno dobro putevi – put polje kčbr. 4437/2 17 m2, oranica polje -put kčbr. 4438/2 14 m2,
13. Donošenje Odluke o dopuni Odluke o općinskim porezima Općine Peteranec,

b) Donošenje Odluke o uvjetima i načinu korištenja energenata kod korištenja javnih općinskih površina na području Općine Peteranec,

1. Donošenje Odluke o javnoj prodaji crijepa s Vatrogasnog doma u Peterancu,
2. Donošenje Analize stanja sustava zaštite i spašavanja na području Općine Peteranec,
3. Donošenje Smjernica za organizaciju i razvoj sustava zaštite i spašavanja na području Općine Peteranec za razdoblje 2016. do 2018. godine,
4. Donošenje Odluke o davanju suglasnosti da se sanacija odlagališta komunalnog otpada „Klepa“ u Peterancu organizira i provede u okviru pripreme i provedbe projekta izgradnje RCGO „Piškornica“ i da se izvede korištenjem sredstava EU fondova,
5. „Gradko“ d.o.o. – otkup nekretnina javnog dobra – putovi koji su u sklopu eksploatacijskog polja – donošenje Odluke o prijenosu vlasništva na Općinu Peteranec i prodaju nekretnina,
6. Razmatranje prijedloga Veterinarske stanice Koprivnica za izmjenu ugovora vezano za usluge čuvanje uhvaćenih pasa u skloništu za životinje u Peterancu – donošenje Zaključka po razmatranju,
7. Zahtjev Katice Sakač, Frana Galovića 55 Peteranec po opunomoćeniku Josipu Sakaču za opremanje stambenog objekta komunalnom infrastrukturom na teret Općine Peteranec – donošenje Zaključka po razmatranju,
8. Nacionalna strategija uključivanje Roma na lokalnoj i regionalnoj razini – donošenje Zaključka po razmatranju,
9. Policijska uprava Koprivničko-križevačka postaja prometne policije Koprivnica – preventivne aktivnosti – pokretanje inicijative – donošenje Zaključka po razmatranju,
10. Razmatranje idejnog rješenje za trg u Peterancu,
11. Zamolbe – donošenje Zaključaka po razmatranju,

a) Amić Stevo - zamolba za oslobađanje od plaćanja usluga pogreba,

b) Miroslav Betlehem – zahtjev za otpis potraživanja za komunalnu naknadu,

c) Gruntovec- zamolba za neplaćanje najma Društvenog doma u Sigecu,

1. d) OŠ „Fran Koncelak“ Drnje – zahtjev za dnevnice učiteljima pratiteljima na školskoj ekskurziji,
2. Pitanja i prijedlozi.

Predsjednik daje dnevni red na glasovanje. Konstatira da je dnevni red jednoglasno prihvaćen sa 12 glasova ZA.

Točka 1.

PREDSJEDNIK: Budući da nema komunalnog redara predlažem da se ta točka skine s dnevnog reda, na što su suglasni svi prisutni članovi Općinskog vijeća te se prelazi na drugu točku dnevnog reda.

Točka 2.

PREDSJEDNIK: Pojašnjava 2. točku dnevnog reda kao što je u prilogu, te dodatno pojašnjava Mirjana Balog i općinski načelnik Krešimir Matijašić

BRIGITA BENJAK: Da li je plan sanacije našeg odlagališta gotov ili ne jer je nelogično da se i dalje troše novci, a ništa se nije pokrenulo dalje.

OPĆINSKI NAČELNIK: U daljnjem dnevnom redu je da sve poslove i projekte vezane uz sanaciju Klepe prenosimo na „Piškornicu“ j.d.o.o. kako bi se poslovi dobivanja dozvola i sredstava iz Fondova ubrzali.

PREDSJEDNIK: Budući da nema više pitanja predlažem prihvaćanje te daje 2. točku dnevnog reda na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o prihvaćanju Izvješća o provedbi

Plana gospodarenja otpadom Općine Peteranec

(Zaključak i Plan se prilažu zapisniku i čini njegov sastavni dio)

Točka 3.

PREDSJEDNIK: Točka 3. Izvješće o lokacijama i količinama odbačenog otpada te troškovima uklanjanja odbačenog otpada u 2015. godini, u prilogu poziva te dodatno pojašnjava Milica Pakasin i općinski načelnik Krešimir Matijašić, te se pojašnjava da se za navedenu sanaciju utrošilo 4.000,00 kuna uz sanaciju poljskih puteva.

PREDSJEDNIK: Budući da nema više pitanja predlaže prihvaćanje te daje 3. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o prihvaćanju Izvješća o lokacijama i količinama odbačenog otpada te troškovima uklanjanja odbačenog otpada u 2015.godini

(Zaključak i Izvješće se prilažu zapisniku i čini njegov sastavni dio)

Točka 4.

PREDSJEDNIK: Donošenje Odluke o provedbi posebnih mjera sprečavanja odbacivanja otpada na području Općine Peteranec, u prilogu poziva te dodatno pojašnjava općinski načelnik Krešimir Matijašić i Milica Pakasin te se pojašnjava što se sve mora činiti kako bi se spriječilo ilegalno odbacivanje otpada.

PREDSJEDNIK: Za sada nema puno ali kada se zatvori Klepa biti će toga puno više.

PREDSJEDNIK: Budući da nema više pitanja predlaže prihvaćanje te daje 4. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluku o provedbi posebnih mjera sprečavanja odbacivanja otpada na području Općine Peteranec

(Odluka se prilaže zapisniku i čini njegov sastavni dio)

Točka 5.

PREDSJEDNIK: Točka 5. Izvješće o radu Općinskog načelnika Općine Peteranec za razdoblje od 1. srpnja do 31. prosinca 2015. godine, dobili ste u prilogu poziva, dajem riječ Općinskom načelniku.

OPĆINSKI NAČELNIK: Izvješće ste dobili u privitku te molimo ukoliko tko ima kakovih pitanja ili treba što pojasniti neka izvoli pitati.

PREDSJEDNIK: Budući da nema pitanja predlažem prihvaćanje te dajem 5.točku dnevnog reda na glasanja. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o prihvaćanju Izvješća Općinskog načelnika Općine Peteranec za razdoblje od 1. srpnja do 31. prosinca 2015. godine

(Zaključak se prilaže zapisniku i čini njegov sastavni dio)

Točka 6.

PREDSJEDNIK: Izvješće o obavljenoj reviziji upravljanje i raspolaganje nekretninama jedinica lokalne i područne (regionalne) samouprave na području Koprivničko-križevačke županije za Općinu Peteranec, u prilogu poziva, dajem riječ općinskom načelniku te otvaram raspravu.

OPĆINSKI NAČELNIK: Dostavili smo na uvid sve tražene podatke te su nas uputili što sve moramo učiniti za uspostavu registra i strategije upravljanja imovinom, treba napraviti detaljan popis imovine te urediti imovinske odnose i procjenu nekretnina i uspostaviti potrebne registre, planove i strategije. Dane su nam preporuke koje moramo provesti.

BRIGITA BENJAK: Nogometni klub koristi prostor, zakupnina se plaća Nk i da li plaćaju sami režije

OPĆINSKI NAČELNIK: Da sami plaćaju režije i zakupnina ide njima.

MILICA LUKAČINEC (zamjenica općinskog načelnika): legalizacija objekata u vlasništvu općine u kojoj je fazi.

OPĆINSKI NAČELNIK: Predani su zahtjevi, za neke treba nadopuna projekta te slijedi legalizacija.

PREDSJEDNIK: Budući da nema više pitanja predlažem prihvaćanje te dajem 6. točku dnevnog reda na glasanje. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o prihvaćanju Izvješća o obavljenoj reviziji upravljanje i raspolaganje nekretninama jedinica lokalne i područne (regionalne) samouprave na području Koprivničko-križevačke županije za Općinu Peteranec

(Zaključak i Izvješće se prilažu zapisniku i čine njegov sastavni dio)

Točka 7.

PREDSJEDNIK: Donošenje Izmjena i dopuna Programa za održavanje komunalne infrastrukture na području Općine Peteranec u 2016. godini, objašnjenje u prilogu poziva. Ukazala se potreba za malčiranjem, a budući da nismo to predvidjeli Programom koji smo donijeli moramo napraviti izmjenu i dopunu programa i rezervirati iznos od 25.000,00 kuna za što bi se umanjio iznos za održavanje nerazvrstanih cesta koji se odnosi na šljunčanje. Otvaram raspravu.

PREDSJEDNIK: Budući da nema više pitanja predlažem prihvaćanje te daje 7. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Izmjene i dopune Programa održavanja komunalne infrastrukture na području Općine Peteranec u 2016. godini

(Izmjene i dopune Programa se prilažu zapisniku i čine njegov sastavni dio)

Točka 8.

PREDSJEDNIK: Donošenje Rješenja o imenovanju predsjednika/ice Odbora za prosvjetu, kulturu i sport, na prošloj sjednici smo napravili razrješenje predsjednice na njen zahtjev te sada Klub vijećnika HDZ-a Općinskog vijeća Općine Peteranec predlaže gđicu Valentinu Majdak na mjesto predsjednice. Ona nije niti u jednoj udruzi te time neće njeni prijedlozi i rad biti upitan da će biti u sukobu interesa.

BRIGITA BENJAK: Moram razjasniti da u sukob interesa spadaju dužnosnici, a ne članovi Općinskog vijeća.

PREDSJEDNIK: Da li netko drugi ima kakav prijedlog, budući da nema više prijedloga dajem prijedlog da se Valentina Majdak imenuje za predsjednicu Odbora za prosvjetu, kulturu i sport na glasanje. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Rješenje o imenovanju predsjednice Odbora za prosvjetu, kulturu i sport (Rješenje se prilaže zapisniku i čine njegov sastavni dio)

Točka 9.

PREDSJEDNIK: Donošenje provedbenog plana preventivne deratizacija i dezinsekcije na području Općine Peteranec u 2016. godini, Plan je u prilogu poziva te molim općinskog načelnika i službenice da isti pojasne.

MILICA PAKASIN: Sukladno provedbenom planu Zavoda za javno zdravstvo Koprivničko-križevačke županije napravljen i Općinski provedbeni plan kao i Odluka o preventivnoj i obvezatnoj preventivnoj dezinfekciji, dezinsekciji i deratizaciji na području Općine Peteranec, takve akte općinski načelnik predlaže Općinskom vijeću na donošenje svake godine te će se to ubuduće donositi svake godine.

DAMIR JAKUPEC: nigdje ne piše da treba najaviti dezinsekciju, neka barem dva tri dana prije obavijeste tako da mi koji se bavimo pčelama možemo iste i zbrinuti da ne nastradaju.

OPĆINSKI NAČELNIK: Prošle godine bilo je dogovoreno sa Županijom i Sanitacija je bila obavezna napraviti obavijesti kao što stoji i u članku 6. Odluke.

PREDSJEDNIK:Budući da nema više pitanja predlaže prihvaćanje ta daje 9. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Provedbeni plan obvezatne preventivne deratizacije i dezinsekcije na području Općine Peteranec za 2016. godinu

(Provedbeni plan se prilaže zapisniku i čini njegov sastavni dio)

Točka 10.

PREDSJEDNIK: Odluka o preventivnoj i obveznoj preventivnoj dezinfekciji, dezinsekciji i deratizaciji na području Općine Peteranec nadovezuje se na prethodnu točku i o tome smo raspravili te da li ima netko još kakvih pitanja i prijedloga

Budući da nema više pitanja predlaže se prihvaćanje te daje 10. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluku o preventivnoj i obveznoj preventivnoj dezinfekciji, dezinsekciji i deratizaciji na području Općine Peteranec

(Odluka se prilaže zapisniku i čini njegov sastavni dio)

Točka 11.

PREDSJEDNIK: Odluka o plaći i drugim materijalnim pravima općinskog načelnika i zamjenika općinskog načelnika Općine Peteranec, pojašnjenje će dati službenica Mirjana Balog.

MIRJANA BALOG: Ovom Odlukom se samo usklađuje visina osnovice i koeficijenta sukladno prijašnjoj Odluci koju je donijelo općinsko vijeće o visini naknade općinskog načelnika i njegove zamjenice, te neto naknade ostaju iste po vašoj prethodnoj odluci.

PREDSJEDNIK: Budući da nema više pitanja predlaže se prihvaćanje te daje 11. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluka o plaći i drugim materijalnim pravima općinskog načelnika

i zamjenika općinskog načelnika Općine Peteranec

(Odluka se prilaže zapisniku i čini njegov sastavni dio)

Točka 12.

PREDSJEDNIK: Donošenje Odluke o ukidanju svojstva javnog dobra – putevi i Rješenja o bisovnom očitovanju za javna dobra putevi, biciklistička staza – javno dobro putevi, prvi put s lijeve strane kčbr. 4437/2, 17m2, drugi put s lijeve strane - oranica polje put kčbr. 4438/2 14 m2.

OPĆINSKI NAČELNIK: Radi trase biciklističke staze potrebno je donijeti Odluku o ukidanju statusa javnog dobra samo za tu kvadraturu koja je potrebna za izgradnju biciklističke kao i donošenje Rješenja.

PREDSJEDNIK: Budući da nema više pitanja predlaže se prihvaćanje te daje 12. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluku o ukidanju svojstva javnog dobra – putevi i

Rješenje o bisovnom očitovanju za javna dobra putevi,

(Odluka i Rješenje se prilažu zapisniku i čini njegov sastavni dio)

Točka 13.

PREDSJEDNIK: Odluka o dopuni Odluke o općinskim porezima Općine Peteranec, objasnit će Općinski načelnik

OPĆINSKI NAČELNIK: U postojećoj odluci se izostavilo smještanje kioska na javne površine te moramo samo taj dio uvrstiti u odluku u kojoj bi naknada mjesečna bila ista kao i do sada 300,00 kuna.

PREDSJEDNIK: Budući da nema više pitanja predlaže se prihvaćanje te daje 13. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluku o dopuni Odluke o općinskim porezima Općine Peteranec

(Odluka se prilaže zapisniku i čini njegov sastavni dio)

Točka 13. b

PREDSJEDNIK: Donošenje odluke o uvjetima i načinu korištenja energenata kod korištenja javnih općinskih površina na području Općine Peteranec, objasnit će Općinski načelnik

OPĆINSKI NAČELNIK: Postojeći kiosk troši energente iz Vatrogasnog doma u Peterancu, struja i voda, za potrošnju struje ima kontrolno brojilo te smatramo da je potrebno plaćati potrošnju struje po očitanju brojila ili da si vlasnici kioska sami uvedu svoje priključke, zakonski moramo svi biti jednaki, te će svakog prvog i zadnjeg dana u mjesecu biti očitanje brojila. Moraju se očitovati da li će si sami uvesti priključke.

BRIGITA BENJAK: u ovu cijenu koju smo prethodno donijeli nisu bili uračunati energenti, a da li pošta plaća svoju potrošnju ili i to plaća Općina.

OPĆINSKI NAČELNIK: U naknadu koju ste prethodno donijeli nisu uračunati energenti, a Hp plaća potrošnju po svom brojilu.

PREDSJEDNIK: Budući da nema više pitanja predlaže se prihvaćanje te daje 13.b točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluku o uvjetima i načinu korištenja energenata kod korištenja javnih općinskih površina na području Općine Peteranec

(Odluka se prilaže zapisniku i čini njegov sastavni dio)

Točka 14.

PREDSJEDNIK: Odluka o javnoj prodaji crijepa s Vatrogasnog doma u Peterancu, objasnit će Općinski načelnik

OPĆINSKI NAČELNIK: Prošle godine smo imali javni poziv i ograničili smo količinu, ali nije bilo zainteresiranih pa je isti potrebno dati na daljnju prodaju 4500 komada crijepa je još ostalo. Početna cijena 1,00 kn, neograničena količina.

PREDSJEDNIK: Budući da nema više pitanja predlaže se prihvaćanje te daje 14. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluku o javnoj prodaji crijepa s Vatrogasnog doma u Peterancu

(Odluka se prilaže zapisniku i čini njegov sastavni dio)

Točka 15.

PREDSJEDNIK: Donošenje Analize stanja sustava zaštite i spašavanja na području Općine Peteranec, pojašnjenje će dati općinski načelnik i Mirjana, te sukladno zakonu moramo donijeti navedenu Analizu kao što vam je u prilogu ovog dopisa bilo i dostavljeno te objašnjeno.

PREDSJEDNIK: Budući da nema više pitanja predlaže se prihvaćanje te daje 15. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Analizu stanja sustava zaštite i spašavanja na području Općine Peteranec

(Analiza se prilaže zapisniku i čini njegov sastavni dio)

Točka 16.

PREDSJEDNIK: Donošenje Smjernice za organizaciju i razvoj sustava zaštite i spašavanja na području Općine Peteranec za razdoblje 2016. do 2018. godine, pojašnjenje će dati općinski načelnik i Mirjana, te sukladno zakonu moramo donijeti navedenu Smjernice kao što vam je u prilogu ovog dopisa bilo i dostavljeno te objašnjeno

PREDSJEDNIK: Budući da nema više pitanja predlaže se prihvaćanje te daje 16. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Smjernice za organizaciju i razvoj sustava zaštite i spašavanja na području Općine Peteranec za razdoblje 2016. do 2018. godine,

(Smjernice se prilažu zapisniku i čine njegov sastavni dio)

Točka 17.

PREDSJEDNIK: Donošenje Odluke o davanju suglasnosti da se sanacija odlagališta komunalnog otpada „Klepa“ u Peterancu organizira i provede u okviru pripreme i provedbe projekata izgradnje RCGO „Piškornica“ i da se izvede korištenjem sredstava EU fondova , pojašnjenje će dati općinski načelnik.

OPĆINSKI NAČELNIK: Kao što sam prethodno pojasnio Piškornica bi nam to radila bez naknade i u rokovima kao što je navedenu u Planu sanacije.

PREDSJEDNIK: Budući da nema više pitanja predlaže se prihvaćanje te daje 17. točku dnevnog reda na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Odluke o davanju suglasnosti da se sanacija odlagališta komunalnog otpada „Klepa“ u Peterancu organizira i provede u okviru pripreme i provedbe projekata izgradnje RCGO „Piškornica“ i da se izvede korištenjem sredstava EU fondova (Odluka se prilaže zapisniku i čine njegov sastavni dio)

Točka 18.

PREDSJEDNIK: Razmatranje zahtjeva poduzeća „Gradko“ iz Zagreba za otkup nekretnina javnog dobra .- putovi u sklopu eksploatacijskog polja – odluka o prijenosu vlasništva na Općinu Peteranec i prodaju nekretnina – objašnjenje ste dobili u privitku poziva, detaljnije pojašnjenje će dati općinski načelnik.

OPĆINSKI NAČELNIK: podnijet je zahtjev za prodaju nekretnina ili se može dati i u najam, ali smatram da je potrebno prije napraviti parcelaciju čestica,te točno specificirati površine i imenovati povjerenstvo za pregovore od tri člana u kojem bi bio ja kao načelnik, moja zamjenica i predsjednik vijeća jer o tome ne želim samostalno odlučivati niti samostalno učestvovati u pregovorima jer je navedeno da će i od njihove strane biti oformljen tim koji će pregovarati. O ishodu pregovora i potrebi donošenja daljnjih Odluka biti će ovo Općinsko vijeće obaviješteno.

PREDSJEDNIK: Predlažem da im se da načelno pozitivno mišljenje na korištenje tih putova, a u suradnji s odvjetnikom i sudskim vještakom napraviti procjenu nekretnina i parcelaciju.

Budući da nema više pitanja predlažem donošenje Rješenja o imenovanju povjerenstva za otkup nekretnina na eksploatacijskom polju „Tori“ k.o. Sigetec i donošenje Zaključka o izradi parcelacije putova u sastavu eksploatacijskog polja „Tori“ k.o. Sigetec dajem na glasanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Rješenja o imenovanju povjerenstva za otkup nekretnina na eksploatacijskom polju „Tori“ k.o. Sigetec i donošenje Zaključka o izradi parcelacije putova u sastavu eksploatacijskog polja „Tori“ k.o. Sigetec

(Rješenje i Zaključak se prilažu zapisniku i čine njegov sastavni dio)

Točka 19.

PREDSJEDNIK: Razmatranje prijedloga Veterinarske stanice Koprivnica za izmjenu ugovora vezano za usluge čuvanja uhvaćenih pasa u skloništu za životinje u Peterancu, objašnjenje ste dobili u prilogu te molim općinskog načelnika da dodatno pojasni.

OPĆINSKI NAČELNIK: Prijašnjim Ugovorom se Veterinarska stanica obavezala na zbrinjavanje pasa bez naknade što je bio uvjet za davanje suglasnosti za otvaranje skloništa na području naše Općine. Ne slažem se sa dodatkom Ugovoru da plaćamo naknade jer je to bio glavni uvjet za smještaj skloništa na našem području.

MARIO GAŽI: Predlažem neka oni nama onda plaćaju naknadu.

DAMIR JAKUPEC: Ne vjerujem da po našim selima ima toliko odlutalih pasa, možda bi plaćali duplo za iste pse jer im često pobjegnu iz skloništa i lutaju selom.

PREDSJEDNIK: Budući da nema više pitanja predlažem da se ne prihvati aneks ugovor te ih podsjetiti na uvjete otvaranja skloništa, a u slučaju njihovog neslaganja obračunat će se njima naknada za smještaj skloništa. Dajem na glasanje. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o neprihvaćanju Aneks Ugovora Veterinarske stanice d.o.o. Koprivnica

(Zaključak se prilaže zapisniku i čini njegov sastavni dio)

Točka 20.

PREDSJEDNIK: Zahtjev Katice Sakač, Frana Galovića 55 Peteranec po opunomoćeniku Josipu Sakaču za opremanje stambenog objekta komunalnom infrastrukturom na teret Općine Peteranec – donošenje Zaključka po razmatranju, u prilogu poziva dobili ste objašnjenje točke i mišljenje Ministarstva i odvjetnika , pojašnjenje točke će dati općinski načelnik.

OPĆINSKI NAČELNIK: Iz svega je vidljivo da smo u zakonskoj obvezi to učiniti te nemamo pravo na povrat troškova od strane Grada jer ona ne živi tamo dulje od 5 godina, druga mogućnost je da nas tuži što ćemo izgubiti i platiti troškove suda, odvjetnika i opet napraviti što moramo i sada. Gosp. Sakač je naveo da mu se samo izvedu priključci u dvorište te će on dalje samostalno izvoditi i da je zadovoljan ako se izvede voda i kanalizacija te će potpisati izjavu kojom se odriče prava na plinski priključak.

BRANISLAV BLAŽEK. zakonske odredbe su jasne i tu se nema što puno raspravljati, neka potpiše izjavu da je suglasan sa izvođenjem priključaka vode i kanalizacije, a plinskog priključka se odriče i to se mora izvesti.

BRIGITA BENJAK: Smatram da je potrebno upitati se da li se potpisivanjem takve izjave on stvarno može odreći svojih prava koje mu zakon omogućava ili će to kasnije povući pa ćemo morati i to izvesti.

PREDSJEDNIK: Budući da nema više pitanja dajem točku 20 dnevnog reda na glasanje Zaključak za opremanje stambenog objekta Katice Sakač iz Peteranca, Frana Galovića 55, komunalnom infrastrukturom na teret Općine Peteranec. Konstatiram da je glasovano sa 8 glasova ZA, 0 glasova PROTIV te 3 SUZDRŽANA glasa te je Općinsko vijeće Općine Peteranec donijelo

Zaključak o opremanju stambenog objekta Katice Sakač iz Peteranca, Frana Galovića 55, komunalnom infrastrukturom na teret Općine Peteranec

(Zaključak se prilaže zapisniku i čini njegov sastavni dio)

Točka 21.

PREDSJEDNIK: Nacionalna strategija uključivanja Roma na lokalnoj i regionalnoj razini, pojašnjenje dobili u prilogu te molim općinskog načelnika da dodatno pojasni.

OPĆINSKI NAČELNIK: Tražili su sastanak iz nacionalnog vijeća za Rome iz Zagreba te pojasnili da bi to bile ustvari edukacije za približavanje Roma lojalnoj zajednici.

BRIGITA BENJAK: Moramo shvatiti da su oni tu i organizirani su i trebali bi i mi tu progurati naše stavove jer će oni to ionako napraviti s nama ili bez nas.

DAMIR JAKUPEC: Mislim da su oni jako dobro organizirani i educirani te će za par godina biti i u vijeću i protiv sam tih dodatnih edukacija i programa.

OPĆINSKI NAČELNIK: U svakom slučaju ne može naškoditi i baš nije neka suradnja između Zagreba i njihovih lokalnih organizacija jer su dosta bili iznenađeni mojim izlaganjem za njihova ponašanja i odnose sa drugim ljudima.

VALENTINA MAJDAK: Sumnjam da će oni uopće htjeti dolaziti na te edukacije i na koji način ih prisiliti na to.

OPĆINSKI NAČELNIK: To je dalje njihova briga.

BRANISLAV BLAŽEK: Da li općina isto mora u tome financijski ili na koji drugi način sudjelovati, traže koordinatora ili slično.

BRIGITA BENJAK: Neka se konkretno izjasne što žele od Općine i u čemu sve općina mora sudjelovati, dodatna pojašnjenja.

PREDSJEDNIK: Budući da nema više pitanja predlažem da zatražimo dodatna pojašnjenja o sudjelovanju Općine u tom projektu i način sudjelovanja, te dajem naglasanje da im se uputi takav dopis. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak da će se uputiti dopis za pojašnjenje Strategije

(dopis se prilaže zapisniku i čini njegov sastavi dio)

Točka 22.

PREDSJEDNIK: Razmatranje inicijative Policijske uprave Koprivničko-križevačke, postaje prometne policije Koprivnica za pokretanje preventivnih akcija, pojašnjenje će dati općinski načelnik.

OPĆINSKI NAČELNIK: Smatram da je potrebno uputiti dopis vezano za prebrze vožnje kamiona, pretovar, prebrza vožnja vozila, semafori kod zebre – brzina i da se pali crveno svjetlo.

SINIŠA RABAR: takav znak „vaša brzina“ bi trebao biti i na ulazu u Sigetec jer se svi tamo voze punom brzinom.

OPĆINSKI NAČELNIK: Predlažem da se nabavi 200-300 reflektirajućih prsluka i da se podijeli ljudima, biciklistima i pješacima.

PREDSJEDNIK: Budući da nema više pitanja predlažem da se uputi dopis Policijskoj upravi i kupi 300 komada reflektirajućih prsluka. Dajem na glasanje. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o upućivanju dopisa i kupnju reflektirajućih prsluka

(Zaključak se prilaže zapisniku i čini njegov sastavni dio)

Točka 23.

PREDSJEDNIK: Razmatranje idejnog rješenja za uređenje trga u Peterancu, pojašnjenje daje općinski načelnik.

OPĆINSKI NAČELNIK: Park odnosno trg uredit će se kao svetište na otvorenom gdje će biti smješteni kipovi svetih Petra i Pavla i fontana i to će biti pješačka zona. Sjenica sa vatrogasnim kolima će se premjestiti i urediti park.

BRIGITA BENJAK: Smatram da u ovom trenutku imamo važnijih stvari za realizaciju od uređenja trga, tu su staze po Peterancu i slično.

OPĆINSKI NAČELNIK: Moje mišljenje je da idemo naprijed i zato predlažem ovakvo uređenje.

BRIGITA BENJAK: Da uređenje, ali po redu nekakvih prioriteta, to je moje mišljenje i imam ga pravo iznijeti.

OPĆINSKI NAČELNIK: Sve ćemo to realizirati, a i ja stojim iza svog mišljenja i stavova.

BRANISLAV BLAŽEK: Smatram da bi trebalo napraviti javni uvid i pitati mještane za mišljenje koji bi mogli pridonijeti nekim detaljima, pomicati to sve samo radi toga što jednog godišnje dolazi ringišpil je malo bedasto.

OPĆINSKI NAČELNI: Tražim da se krene u taj projekt kao što je predviđeno proračunom.

DANIJEL ČIŽMEŠIJA: Budući da to već imamo predviđeno proračunom trebali bi razmatrati idejni projekt.

PREDSJEDNIK: Budući da nema više pitanja dajem točku 23. na glasanje da se donese Zaključak o pokretanju postupka izrade idejnog projekta trga u Peterancu. Dajem na glasanje. Konstatiram da je glasovano sa 9 glasova ZA, 0 glasova PROTIV i 2 glasova SUZDRŽANIH te je Općinsko vijeće Općine Peteranec donijelo

Zaključak o pokretanju postupka izrade idejnog projekta trga u Peterancu

(Zaključak se prilaže zapisniku i čini njegov sastavni dio)

Točka 24.

PREDSJEDNIK: Zamolbe donošenje Zaključaka po razmatranju – sve ste dobili u prilogu poziva

a) Amić Stevo - zamolba za oslobađanje od plaćanja usluga pogreba -

PREDSJEDNIK: Budući da je sve jasno i nema pitanja dajem točku 24a) na glasanje da se donese Zaključak o odbijanju zamolbe za oslobađanje od plaćanja usluga pogreba. Dajem na glasanje. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o odbijanju zamolbe za oslobađanje od plaćanja usluga pogreba

(Zaključak se prilaže zapisniku i čini njegov sastavni dio)

b) Miroslav Betlehem – zahtjev za otpis potraživanja za komunalnu naknadu,

ŽELJKO NJERŠ: Smatram da su i ostali mještani i poljoprivrednici bili ugroženi i oštećeni u poplavi i po tome bi svi trebali to tražiti i biti oslobođeni od plaćanja komunalne naknade.

BRIGITA BENJAK: Da li je stvarno naša krivica za nepropusnost tih kanala.

ZLATKO BLAŽEK: Propusti su svi funkcionirali i gdje je bilo niže došla je voda, a mi tome nismo krivi.

BRANISLAV BLAŽEK: Tamo je nekad bio kanal i propust, ali pošto su svi zavozili voda ne može prijeći i onda dolazi do problema i stoji na najnižim točkama.

DAMIR JAKUPEC: Cijela ta strana je problematična jer se voda slijeva od crkve i nema kud prijeći pa se stvaraju zastoji i ljudima stoji na vrtovima i u dvorištima.

BRANISLAV BLAŽEK: Problem je globalnih razmjera i smatram da je potrebno izraditi studiju.

BRIGITA BENJAK: Nije problem samo kod njega nego kod svih i govorim o godini kada su bile goleme kiše.

PREDSJEDNIK: Budući da nema više pitanja dajem točku 24b) na glasanje da se donese Zaključak o odbijanju zahtjeva za otpis potraživanja za komunalnu naknadu. Dajem na glasanje. Konstatiram da je glasovano sa 10 glasova ZA, 1 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o odbijanju zahtjeva za otpis potraživanja za komunalnu naknadu

(Zaključak se prilaže zapisniku i čini njegov sastavni dio)

c) Gruntovec- zamolba za neplaćanje najma Društvenog doma u Sigecu,

PREDSJEDNIK: Objašnjenje u prilogu, da li ima tko kakva pitanja dajem točku 24c) na glasanje da se donese Zaključak o odbijanju zamolbe za neplaćanje najma Društvenog doma u Sigecu. Dajem na glasanje. Konstatiram da je glasovano sa 9 glasova ZA, 0 glasova PROTIV i 2 glasova SUZDRŽANIH te je Općinsko vijeće Općine Peteranec donijelo

Zaključak o odbijanju zamolbe za neplaćanje najma Društvenog doma u Sigecu

(Zaključak se prilaže zapisniku i čini njegov sastavni dio)

d) OŠ „Fran Koncelak“ Drnje – zahtjev za dnevnice učiteljima pratiteljima na školskoj ekskurziji

OPĆINSKI NAČELNIK: Učitelji imaju pravo na dnevnice, a škola im ne može osigurati sredstva pa su uputili zamolbu Općinama pa predlažem da istu prihvatimo.

PREDSJEDNIK: Budući da nema pitanja dajem točku 24d) na glasanje da se donese Zaključak o prihvaćanju zahtjeva za isplatu dnevnica učiteljima pratiteljima na školskom ekskurzijama. Dajem na glasanje. Konstatiram da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

Zaključak o prihvaćanju zahtjeva za isplatu dnevnica

učiteljima pratiteljima na školskom ekskurzijama

(Zaključak se prilaže zapisniku i čini njegov sastavni dio)

Točka 25.

PREDSJEDNIK: Pitanja i prijedlozi

PREDSJEDNIK: Čita Odluku o dodjeli javnih priznanja Koprivničko-križevačke županije Udruzi Sigečko srce Sigetec- te upućuju svi čestitke.

MILICA LUKAČINEC: Prostorije Veterinarske u Sigecu od Podravke da li se mogu dati u zakup, prodaju ili slično. Kod društvenog doma i kod škole nema stalka za bicikle i ostavljaju se bicikli na zgradama i time znatno oštećuju fasade. Cesta kod groblja, stalno se nanosi kamenje na cestu i jako je to opasno treba ponovno nadležne kontaktirati.

OPĆINSKI NAČELNIK: Zgrade u vlasništvu Podravke se ne mogu dati u zakup jer nemaju centrali sustav nekretnina i ne mogu s istim raspolagati. Stalak je kod doma postavljen, a kod škole bi trebala postaviti škola.

MARIO GAŽI: Predlažem da se postavi klupa na dječjem igralištu u ulici Frana Galovića. Tehnički pregled kanalizacije je bio i koji su rezultati.

OPĆINSKI NAČELNIK: Tehnički nije prošao jer nisu izvršili potrebnu sanaciju trase.

BRANKO KOROŠEC: Kanalizacija u Sigecu, kada kreće i mijenjaju se bandere po Sigecu, postava novih lampi o našem trošku ili.

OPĆINSKI NAČELNIK: Raspisivanje natječaja tek u 6. mjesecu za EU fondove za više Općina u sklopu aglomeracije. Što se tiče lampi Općina mora financirati zamjenu.

ŽELJKO NJERŠ: Smještaj i otvaranje reciklažnog dvorišta kada je to u planu.

OPĆINSKI NAČELNIK: Čeka se uređenje zakonskih obveza na nivou države i županije donošenjem potrebnih Uredbi kako bi Općine dalje mogle donijeti potrebne akte. Općina bi trebala imati komunalno poduzeće, dvije ili više, gdje bi se zaposlili ljudi, ali sa time treba još pričekati.

ZLATKO BLAŽEK: ŽUC ne kosi niti održava kanale uz ceste. Općina je izvršila prekope kada su bile poplave, ali kasnije nije poduzimano ništa.

BRANISLAV BLAŽEK: Tunel kod Mundija je puknuo i treba ga sanirati

OPĆINSKI NAČELNIK: Sa ŽUC-om s uvijek problemi jer ili nisu nadležni, a nemaju niti novaca. Kontaktirat ćemo sa Prizmom za sanaciju tunela.

KATARINA UGRENOVIĆ: U Komatnici ima dosta loših i potrganih bandera, trebalo bi obavijestiti Hep o tome da izvrše pregled, te da li su rasčišćeni odnosi vezani uz školu u Komatnici.

OPĆINSKI NAČELNIK: Uputit ćemo dopis HEP-u, a sve potrebno je proslijeđeno ravnatelju koji je sve uputio u Županiju i ona mora donijeti konačnu odluku.

PREDSJEDNIK: Budući da nema više pitanja niti prijedloga završavam sjednicu Općinskog vijeća.

Sjednica Općinskog vijeća Općine Peteranec završena u 20,40 sati.

Zapisničaka: Predsjednik:

Mirjana Balog Mario Gaži

Milica Pakasin